CELEX: 62012TN0042
Language: sl
Date: 2012-02-01 00:00:00
Title: Zadeva T-42/12: Tožba, vložena 1. februarja 2012 – Bateni proti Svetu

31.3.2012   
            
            
               SL
            
            
               Uradni list Evropske unije
            
            
               C 98/23
            
         Tožba, vložena 1. februarja 2012 – Bateni proti Svetu
   (Zadeva T-42/12)
   2012/C 98/39
   Jezik postopka: nemščina
   
      Stranki
   
   
      Tožeča stranka: Naser Bateni (Hamburg, Nemčija) (zastopnika: J. Kienzle in M. Schlingmann, odvetnika)
   
      Tožena stranka: Svet Evropske unije
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (1) in Izvedbeno uredbo Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 o omejevalnih ukrepih proti Iranu razglasi za nična (2);
            
         
               —
            
            
               Svetu naloži plačilo stroškov postopka in zlasti teh, ki so nastali tožeči stranki.
            
         
      Tožbeni razlogi in bistvene trditve
   
   Tožeča stranka se v utemeljitev tožbe sklicuje na tri razloge.
   
               1.
            
            
               Prvi tožbeni razlog: kršitev pravice tožeče stranke do obrambe
               
                           —
                        
                        
                           Svet naj bi s tem, ko ni zadostno obrazložil umestitve tožeče stranke v prilogo izpodbijanega sklepa in izpodbijane uredbe, kršil pravico tožeče stranke do učinkovitega sodnega varstva in zlasti obveznost obrazložitve.
                        
                     
                           —
                        
                        
                           Svet se naj ne bi odzval na izrecen poziv tožeče stranke, naj navede razloge oziroma vidike in predloži ustrezne dokaze, ki bi utemeljevali umestitev tožeče stranke v prilogo izpodbijanega sklepa in izpodbijane uredbe.
                        
                     
                           —
                        
                        
                           Svet naj bi s tem, ko tožeči stranki ni dal možnosti iz člena 24(3) in (4) izpodbijanega sklepa in člena 36(3) in (4) izpodbijane uredbe, da predloži svoje stališče glede umestitve na sezname sankcij in s tem doseže pregled s strani Sveta, kršil njeno pravico do izjave.
                        
                     
         
               2.
            
            
               Drugi tožbeni razlog: neobstoj podlage za umestitev tožeče stranke na sezname sankcij
               
                           —
                        
                        
                           Iz razlogov, ki jih je Svet navedel za umestitev tožeče stranke na sezname sankcij, naj ne bi bilo jasno razvidno, katero pravno podlago je uporabil.
                        
                     
                           —
                        
                        
                           Dejavnost, ki jo je tožeča stranka opravljala le do marca 2008, naj ne bi mogla upravičevati njene umestitve na sezname sankcij v decembru 2011.
                        
                     
                           —
                        
                        
                           Dejavnost tožeče stranke kot poslovodja družbe Hanseatic Trade Trust & Shipping (HTTS) GmbH naj ne bi upravičevala njene umestitve na sezname sankcij, zlasti ker naj bi Splošno sodišče Evropske unije Uredbo (EU) št. 961/2010 (3) v delu, v katerem se je nanašala na družbo HTTS GmbH, razglasilo za nično.
                        
                     
                           —
                        
                        
                           Zgolj na podlagi tega, da je bila tožeča stranka poslovodja angleške družbe, ki je v vmesnem času prenehala, naj ne bi bilo mogoče ugotoviti, da obstaja eden od razlogov za umestitev tožeče stranke na seznam sankcij, navedenih v členu 20(1) Sklepa 2010/413/SZVP (4) in v členu 16(2) Uredbe št. 961/2010.
                        
                     
         
               3.
            
            
               Tretji tožbeni razlog: kršitev temeljne pravice tožeče stranke do spoštovanja lastnine
               
                           —
                        
                        
                           Pri umestitvi tožeče stranke na seznam sankcij naj bi šlo za neupravičen poseg v njeno temeljno pravico do lastnine, saj tožeči stranki na podlagi nezadostne obrazložitve Sveta ni uspelo ugotoviti, iz katerih razlogov je bila umeščena na seznam oseb, ki se jim naložijo sankcije.
                        
                     
                           —
                        
                        
                           Umestitev tožeče stranke na sezname sankcij naj očitno ne bi bila primerna za uresničitev ciljev, ki jim sledita Sklep 2010/413/SZVP in Uredba št. 961/2010, poleg tega pa naj bi pomenila nesorazmeren poseg v njeno lastninsko pravico.
                        
                     
         
      (1)  Sklep Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (UL L 319, str. 71).
   
      (2)  Izvedbena uredba Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 319, str. 11).
   
      (3)  Uredba Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL L 281, str. 1).
   
      (4)  2010/413/CFSP: Sklep Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, str. 39).